Javier Hernández startet karrieren sin i Guadalajara, og scoret 26 mål på 64 kamper. Etter en svak sesong i 2008, holdt han på å legge opp karrieren fordi han følte at han ikke kunne utvikle seg videre der. Han fulgte et råd fra sin far om å være tålmodig, og han bestemte seg for å jobbe enda hardere for å nå sine mål. «Chicharito» Hernández er tredje generasjons landslagsspiller for Mexico. Faren, Javier «Chicha» Hernández Gutierrez, representerte sitt land 28 ganger mellom 1983 og 1994, mens bestefaren, Tomáz Balcázar, blant annet deltok under VM-sluttspillet i 1954.